** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 217**

(protokols Nr. 9, 55. p.)

**Par nekustamā īpašuma nodokļa un nomas maksas samaksas termiņu pagarināšanu lauksaimniekiem**

Ministru kabinets no šī gada 5. augusta līdz 4. novembrim visā valsts teritorijā ir izsludinājusi ārkārtējo situāciju lauksaimniecībā (Ministru kabineta rīkojums Nr. 457  (prot. Nr. 30, 1. §) “Par ārkārtējās situācijas izsludināšanu”. Ārkārtējā situācija lauksaimniecībā ir atzīstama par nepārvaramas varas apstākli (*force majeure*). Līdz ar to nelabvēlīgo laikapstākļu dēļ cietušajiem lauksaimniekiem ir pieejams valstī noteiktais atbalsts pakāpeniskai un ilgākai nodokļu un nomas maksas nomaksai.

Ņemot vērā to, ka izstrādājot rīkojumu, Latvija pārņem un integrē Regulas (ES) 2021/2116 normas, kas vērstas uz lauksaimniecības atbalstu, pašvaldībai būtu jāizvērtē atbalsta mehānismi ārkārtas situāciju gadījumos, lai mazinātu finansiālos un tiesiskos riskus, kas attiecas uz lauksaimniekiem.

Pamatojoties uz 05.08.2025. Ministru kabineta rīkojumu Nr. 457 “Par ārkārtējās situācijas izsludināšanu”, likuma “Par nodokļiem un nodevām” 24. panta pirmās daļas 1. un 4. punktu, Pašvaldību likuma 10. panta pirmās daļas 21. punktu, 19.06.2018. Ministru kabineta noteikumu Nr. 350 “Publiskas personas zemes nomas un apbūves tiesības noteikumi” 52. punktu, ņemot vērā 23.09.2025. Finanšu un attīstības komitejas atzinumu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Atlikt uz laiku līdz vienam gadam nekustamā īpašuma nodokļa samaksas termiņu par 2025. gada 3. un 4. ceturksni, kā arī 2026. gada 1. un 2. ceturksni tām fiziskajām un juridiskajām personām (lauksaimniekiem), kuras ir cietušas ārkārtējās situācijas rezultātā, un kuru nekustamais īpašums tiek izmantots lauksaimnieciskajai darbībai.
2. Uz laiku līdz vienam gadam tiek atlikta zemes nomas maksas samaksa par 2025. gada 3. un 4. ceturksni, kā arī 2026. gada 1. un 2. ceturksni tām fiziskajām un juridiskajām personām (lauksaimniekiem), kuras ir cietušas ārkārtējās situācijas rezultātā, un kuru iznomātās zemes izmantošanas mērķis ir lauksaimnieciskā darbība.
3. Nekustamā īpašuma nodokļa un nomas maksas samaksas termiņi tiks atlikts, ja:
   1. Madonas novada pašvaldībā ir iesniegts personas (lauksaimnieka) iesniegums ar motivētu lūgumu atlikt nekustamā īpašuma nodokļa un/vai zemes nomas maksas samaksas termiņus, pamatojoties uz ārkārtējās situācijas radītajiem zaudējumiem lauksaimnieciskajā darbībā;
   2. Iesniegums par nekustamā īpašuma nodokļa un/vai zemes nomas maksas samaksas termiņu atlikšanu 2025. gada 3. un 4. ceturkšņa maksājumiem ir iesniegts līdz 2025. gada 30. novembrim (ieskaitot).
   3. Iesniegums par 2026. gada 1. ceturkšņa maksājuma atlikšanu ir iesniegts līdz 2026. gada 31. martam (ieskaitot), bet par 2026. gada 2. ceturkšņa maksājuma atlikšanu – līdz 2026. gada 15. maijam (ieskaitot).
4. Personai iesniegumam jāpievieno dokumenti, kas pierāda ārkārtējās situācijas tiešu ietekmi uz tās veiktās lauksaimnieciskās darbības norisi.
5. Lēmumu par nekustamā īpašuma nodokļa samaksas termiņa atlikšanu, pamatojoties uz iesniegumu, pieņem Madonas novada pašvaldības nekustamā īpašuma nodokļa administratori saskaņā ar spēkā esošajiem normatīvajiem aktiem.
6. Par šī lēmuma izpildi atbild Nekustamā īpašuma pārvaldības un teritoriālās plānošanas nodaļa.

Domes priekšsēdētājs A. Lungevičs

*Kampe 26412779*